കാലാവസ്ഥാ വ്യതിയാനം നേരിടുന്നതില് ഇന്ത്യയുടെ നേതൃത്വ സാദ്ധ്യത കാലാവസ്ഥാ വ്യതിയാനത്തെക്കുറിച്ചുള്ള ഇന്റര് ഗവണ്മെന്റല് സമിതിയുടെ റിപ്പോര്ട്ടിനെ ഐക്യരാഷ്ട്രസഭാ സെക്രട്ടറി ജനറല് വിശേഷിപ്പിച്ചത് മാനവരാശിയ്ക്കുള്ള ചുവന്ന മുന്നറിയിപ്പെന്നാണ്. റിപ്പോര്ട്ടിലെ കണ്ടെത്തലുകള് നമ്മെ ആശങ്കപ്പെടുത്തേണ്ടതാണ്. 1850 നും 1900 വര്ഷത്തിനുമിടയിലെ ആഗോള താപനത്തെക്കാള് 1.1 ഡിഗ്രി സെല്ഷ്യസ് ചൂട് കൂടിയിരിക്കുന്നു. 1,25,000 വര്ഷങ്ങള്ക്കിടയിലെ ഏറ്റവും ചുട്ടുപൊള്ളുന്ന അവസ്ഥയിലാണ് ഭൂമി. നിലവിലെ കാര്ബണ് പുറംതള്ളല് തുടര്ന്നാല് നൂറ്റാണ്ടിന്റെ അവസാനമെത്തുമ്ബോഴേക്കും ചൂട് 4.4 ഡിഗ്രി വരെ കൂടും. 2015 ലെ പാരീസ് കരാറിന്റെ അടിസ്ഥാനത്തില് കാര്ബണ് പുറംതള്ളല് കര്ശനമായി കുറയ്ക്കാന് തീരുമാനിക്കുകയും 2100 ആകുമ്ബോഴേക്കും ഉയരുന്ന ചൂട് 1.5 നും 2 ഡിഗ്രിയ്ക്കുമിടയില് നിറുത്തണമെന്നുമായിരുന്നു ധാരണ. എന്നാല് അടുത്ത 20 വര്ഷത്തിനുള്ളില് ഈ ലക്ഷ്യത്തെക്കാള് കൂടിയ ചൂടാണ് ഉണ്ടാകാന് പോകുന്നത്. സമീപമാസങ്ങളില് ചൈനയിലും ജര്മ്മനിയിലുമുണ്ടായ വെള്ളപ്പൊക്കം, വടക്കേ അമേരിക്കയുടെ പടിഞ്ഞാറന് പ്രവിശ്യയിലും കാനഡയിലുമുണ്ടായ ഉഷ്ണപാതം എന്നിവയെല്ലാം കാലാവസ്ഥാ വ്യതിയാനവുമായി ബന്ധപ്പെട്ടതാണ്. ആര്ട്ടിക് തീരത്തും ഹിമാലയത്തിലുമുള്ള ഐസ് പാളികള് അപകടകരമാംവിധം വേഗത്തില് ഉരുകിക്കൊണ്ടിരിക്കുകയാണ്. ഐ.പി.സി.സി യില് നിന്നും നാസ ശേഖരിച്ച വിവരമനുസരിച്ച് കൊച്ചി, ചെന്നൈ, മുംബൈ, വിശാഖപട്ടണം എന്നിവയടക്കമുള്ള 12 ഇന്ത്യന് നഗരങ്ങള് ഈ നൂറ്റാണ്ടിന്റെ അവസാനമാകുമ്ബോഴേക്കും സമുദ്രത്തില് 0.49 മുതല് 2.7 അടി വരെ മുങ്ങിപ്പോയേക്കാം. കേരളത്തിന്റെ 374 കി.മി സമുദ്രതീരവും ഇത്തരത്തില് മുങ്ങിപ്പോകാം. ലാറ്റിന് അമേരിക്കയിലെ മൂന്ന് മേഖലകള്, സഹാറ മരുഭൂമിയിലെ ആഫ്രിക്കന് ഭാഗം, ദക്ഷിണ പൂര്വേഷ്യ എന്നിവിടങ്ങളില് നിന്നും 2050 ആകുമ്ബോഴേക്കും 143 ദശലക്ഷം പേര് കാലാവസ്ഥാ വ്യതിയാനത്താല് കുടിയേറ്റക്കാരായി മാറുമെന്നാണ് അനുമാനം. നിലവില് കര്ശനമായ കുടിയേറ്റനയം കൂടുതല് വെല്ലുവിളികള് നേരിടേണ്ടി വരും. കാര്ബണ് പുറംതള്ളല് ശൂന്യമായി മാറിയാല് 2100 ആകുമ്ബോള് താപനം 1.4 ഡിഗ്രി സെല്ഷ്യസിനുള്ളില് പിടിച്ചു നിറുത്താനാകുമെന്ന് ഐ.പി.സി.സി റിപ്പോര്ട്ടിന്റെ ഉപജ്ഞാതാക്കളിലൊരാളായ എഡ് ഹോക്കിംഗ്സ് പറഞ്ഞു. കോപ് 26 എന്നറിയപ്പെടുന്ന ഐക്യരാഷ്ട്രസഭാ കാലാവസ്ഥാ വ്യതിയാന അന്താരാഷ്ട്ര സമ്മേളനം ഐ.പി.സി.സിയുടെ പശ്ചാത്തലത്തില് സ്കോട്ട്ലാന്റിലെ ഗ്ലാസ്ഗോയിലാണ് നടക്കാന് പോകുന്നത്. ഈ സമ്മേളനത്തില് ഇന്ത്യന് ശബ്ദത്തിന് കേള്വിക്കാരേറെയുണ്ടാകും. കാരണം കാലാവസ്ഥാ വ്യതിയാനത്തെക്കുറിച്ചുള്ള പാരീസ് കരാര് പാലിക്കുന്നതില് ഏറ്റവും മുന്പന്തിയില് നില്ക്കുന്ന ജി 20 രാജ്യമാണ് ഇന്ത്യ. പുനരുപയോഗിക്കാവുന്ന ഊര്ജ്ജോത്പാദനം ഇന്ത്യയില് കല്ക്കരി ഉപയോഗിച്ചുണ്ടാക്കുന്നതിനെക്കാള് 2017 ല് തന്നെ കൂടുതലായിക്കഴിഞ്ഞു. 100 ജിഗാവാട്ട് പുനരുപയോഗ ഊര്ജ്ജമുത്പാദിപ്പിക്കുന്ന ആഗോളപട്ടികയില് നാലാം സ്ഥാനം ഇന്ത്യയ്ക്കാണ്. 2030 ആകുമ്ബോള് 450 ജിഗാവാട്ട് പുനരുപയോഗ ഊര്ജ്ജമെന്ന ലക്ഷ്യം കൈവരിക്കാനുള്ള ശേഷി നമുക്കുണ്ട്. ഇന്ത്യയിലെ ഹരിതഗൃഹവാതക പുറംതള്ളല് വര്ഷം തോറും കൂടിക്കൊണ്ടിരിക്കുകയാണ്. ഈ വിഭാഗത്തില് നിലവില് ലോകത്തെ മൂന്നാമത്തെ രാജ്യമാണ് നാം. എന്നിരുന്നാലും നമ്മുടെ ആളോഹരി കാര്ബണ് പുറംതള്ളല് അമേരിക്കയുടെ ഏഴിലൊന്നും ചൈനയുടെ നാലിലൊന്നും യൂറോപ്യന് യൂണിയന്റെ മൂന്നിലൊന്നും മാത്രമേ വരുന്നുള്ളൂ. 1850 മുതലുള്ള കണക്കെടുത്താല് ഇന്ത്യയില് നിന്നുള്ള ആകെ മാലിന്യ പുറംതള്ളല് കേവലം അഞ്ച് ശതമാനം മാത്രമേയുള്ളൂ. എന്നാല് അമേരിക്കയുടെയും യൂറോപ്യന് യൂണിയന്റെയും സംയുക്ത സംഭാവന ഇക്കാലയളവില് 50 ശതമാനത്തിലധികമാണ്. രാജ്യത്തിന്റെ ഊര്ജ്ജാവശ്യങ്ങള് വര്ദ്ധിച്ചു വരുമ്ബോള് 2050 ആകുമ്ബോഴേക്കും പുറംതള്ളല് പൂജ്യമാക്കുക എന്നത് വെല്ലുവിളിയാണ്. ഇന്നത്തെ സാഹചര്യത്തില് പാരീസ് കരാര് പാലിക്കുന്നതില് എല്ലാ രാജ്യങ്ങളും വിശിഷ്യാ ഭൂമിയുടെ വടക്കന് പാതിയില് പെട്ട വികസിത രാജ്യങ്ങള് കൂടുതല് കാര്യക്ഷമമായ നടപടികളെടുക്കുകയാണ് വേണ്ടത്. ശുദ്ധ ഊര്ജഉത്പാദനത്തിനായുള്ള സാങ്കേതികവിദ്യയുടെ ബൗദ്ധിക സ്വത്തവകാശം ഒഴിവാക്കുകയോ വികസ്വര, അവികസിത രാജ്യങ്ങള്ക്ക് കുറഞ്ഞവിലയ്ക്ക് ഉപയുക്തമാക്കുകയോ ആണ് അവര് ചെയ്യേണ്ടത്. പുനരുപയോഗ ഊര്ജ്ജോത്പാദന സ്ഥാപനങ്ങള് നിര്മ്മിക്കുന്നതിന് നിക്ഷേപമടക്കമുള്ള സഹകരണവും പാശ്ചാത്യരാഷ്ട്രങ്ങള് ഉറപ്പുവരുത്തണം. പക്ഷെ തെക്കന്പാതിയില് പെട്ട മദ്ധ്യഹ്രസ്വ വരുമാനമുള്ള രാജ്യങ്ങളെല്ലാം സാമ്ബത്തികവും വികസനപരവുമായ വെല്ലുവിളികള് നേരിടുകയാണ്. അടുത്ത 30 വര്ഷം ഈ രാജ്യങ്ങള് പൂര്ണമനസോടെ ഉദ്യമത്തില് പങ്കെടുക്കണം. ഹരിതമാര്ഗങ്ങള് സ്വീകരിക്കുന്നതിലെ മികവും സാമ്ബത്തികമായി മെച്ചപെട്ടുകൊണ്ടിരിക്കുന്ന അവസ്ഥയും ഇന്ത്യയ്ക്ക് ഈ മേഖലയില് വലിയ അവസരങ്ങള് തുറക്കുകയാണ്. ഇതോടൊപ്പം സുസ്ഥിരമായ ഭാവിയിലേക്ക് എല്ലാവരെയും ഉള്ക്കൊള്ളുന്ന ആഗോളനയം രൂപീകരിക്കാനും നിയന്ത്രണ സംവിധാനങ്ങള് വഴി നിലവിലെ കാര്ബണ് പുറംതള്ളല് കുറയ്ക്കാനും നേതൃത്വപരമായ പങ്കുവഹിച്ച് ചരിത്രം സൃഷ്ടിക്കാനും ഇന്ത്യക്ക് സാധിക്കും. ലേഖകന് അമേരിക്കയിലെ സ്റ്റാന്ഫോര്ഡ് സര്വകലാശാലയില് നിന്ന് ബിരുദധാരിയും കെ.പി.സി.സി ഡിജിറ്റല് മീഡിയാ വിഭാഗം കണ്വീനറുമാണ്. അടുത്തിടെ നെറ്റ് സീറോ ക്ലൈമറ്റ് ഫെലോ ആയി തിരഞ്ഞെടുക്കപ്പെട്ടു.